**A pedagógusinterjú kérdései**

1. Hogyan követi a szakmában megjelenő újdonságokat, a végbemenő változásokat?

2. Milyen módszerekkel, milyen szempontok figyelembevételével végzi a hosszú és rövid távú tervezést? Hogyan, milyen esetekben korrigálja a terveket?

3. Hogyan méri fel a tanulók értelmi, érzelmi és szociális állapotát, a közösség belső struktúráját?

4. Pedagógiai munkája során a pedagógiai feladatok megoldásában kikkel szokott együttműködni?

5. Milyen a kapcsolata szakmai munkaközösségével, milyen közösségi feladatokat végez, vállal?

6. Milyen ellenőrzési, értékelési, számonkérési formákat alkalmaz? Hogy használja a korábbi eredményeket, tapasztalatokat az értékelés tervezésekor?

7. A tanórákon látottakon kívül milyen módszereket, tanulásszervezési eljárásokat és milyen céllal alkalmaz szívesen?

8. Milyen fejlesztési eljárásokat alkalmaz a tanár, hogy a gimnáziumban a tanulók tevékenységek során elsajátítsák a tantárgyi és tantárgyközi ismereteket, és továbbfejlesszék – mindenekelőtt kommunikációs és tanulási – képességeiket ?

9. Milyen módszerekkel segíti a tanultak alkalmazását?

10. Hogy alakítja a tanulási teret, tanulási környezetet a tanulási folyamatnak megfelelően?

11. A motivációnak mely eszközeit használja leggyakrabban? Milyen alapon választja meg a motivációs eszközöket?

12. Milyen módon segítik munkáját az IKT-eszközök?

13. Milyen módszerekkel támogatja a diákok önálló tanulását?

14. Mit jelent Ön számára az inkluzív nevelés?

15. Hogyan differenciál, alkalmazza-e az adaptív oktatás gyakorlatát?

16. Hogyan vesz részt a tehetséggondozásban, felzárkóztatásban?

17. Hogyan készíti fel tanulóit az érettségi vizsgára?

18. Hogyan jelenik meg a személyiség- és a közösségfejlesztés a pedagógiai munkájában?

19. Hogyan képes befogadó környezetet kialakítani?

20. Milyen esetekben, milyen módszerrel készít egyéni fejlesztési tervet?

21. Hogy használja ki a közösség tagjainak különbözőségében rejlő értékeket a munkája során?

22. A tanítási-tanulási folyamatban hol, mikor, hogyan szokta a tanulók önértékelését ösztönözni?

23. Hogyan győződik meg róla, hogy a tanulók értékelése reális?

24. Milyen módon működik együtt a pedagógusokkal és a pedagógiai munkát segítő munkatársakkal? Hogy működik együtt más intézmények pedagógusaival?

25. Milyen kommunikációs eszközöket használ szívesen a munkája során? Hogy tartja a kapcsolatot a tanulók szüleivel?

26. Saját magára vonatkozóan hogyan érvényesíti a folyamatos értékelés, fejlődés, továbblépés igényét?

27. Milyen kiemelkedő vagy fejleszthető területet emelne ki a munkájával kapcsolatban?

28. Van-e olyan területe pedagógiai munkájának, amiben változni, fejlődni szeretne?