**Az óra-/foglalkozáslátogatás és megbeszélés megfigyelési szempontjai**

1. Milyen volt a pedagógus stílusa?

2. Mennyire volt érthető a pedagógus kommunikációja?

3. A pedagógus mennyire vette figyelembe az egyéni képességek közötti különbözőségeket?

4. A vezető, irányító, segítő szerep mennyire volt indokolt az egyes munkafolyamatokban?

5. Mennyire szakszerű a pedagógus órai fogalomhasználata, mennyire támogatja a tanulókban az új fogalmak kialakítását és a korábbiak elmélyítését?

6. Kihasználta-e a pedagógus a tantárgyi kapcsolatok lehetőségét?

7. Hogy határozta meg a pedagógus az óra/foglalkozás célját és hogy sikerült azt a tanulókkal tudatosítani?

8. Mennyiben támogatták az elvégzett feladatok és az alkalmazott módszerek a cél elérését?

9. A választott módszerek, tanulásszervezési eljárások mennyire illeszkedtek az óra/foglalkozás tartalmához, az elvégzett feladatokhoz?

10. Milyen fejlesztési eljárásokat alkalmazott a tanár, hogy a gimnáziumban a tanulók tevékenységek során elsajátítsák a tantárgyi és tantárgyközi ismereteket, és továbbfejlesszék – mindenekelőtt kommunikációs és tanulási – képességeiket?

11. Hogyan éri el a tanár a gimnáziumi nevelés-oktatás egyik legfontosabb célját, hogy a tanulókat a logikus, összefüggésekben, folyamatokban, rendszerekben történő gondolkodásra nevelje, valamint képessé tegye az elméleti ismeretek és a gyakorlati alkalmazások összekapcsolására?

12. Mennyiben feleltek meg a használt módszerek, tanulásszervezési eljárások a szaktárgyhoz kapcsolódó korszerű tudományos ismereteknek? (Amennyiben van ilyen, például IKT- módszerek, projektmódszer, kooperatív technikák.)

13. Milyen motivációs eszközöket alkalmazott a pedagógus az órán/foglalkozáson?

14. Milyen mértékben sikerült a tanulókat bevonni a foglalkozás menetébe, aktivitásukat fokozni?

15. Hogy jelent meg a személyiségfejlesztés az órán/foglalkozáson? Milyen eszközök segítették ezt?

16. Milyen nevelő hatásokkal törekszik arra a tanár, hogy a tanulók képesek legyenek a tudásra épülő, önálló vélemény, álláspont kialakítására, képviseletére, érvelő megvédésére, a mérlegelő ítéletalkotásra és az élethosszig tartó tanulás igényének és készségének kialakítására?

17. Hogy jelent meg a közösségfejlesztés az órán? Milyen eszközök segítették?

18. Hogyan készíti fel a tanár a konstruktív életvezetésre diákjait, mit tesz a személyiség fejlődésében fontos felelős társadalmi magatartás, az együttműködésre és a kooperációra való készség, a konfliktusok kezeléséhez szükséges személyiségjegyek és az élethosszig tartó tanulás igényének és készségének kialakítására?

19. Hogy jelent meg a kiemelt figyelmet igénylő tanulókkal való foglalkozás az órán/foglalkozáson?

20. Mennyire tükröződött a szokásrend a tanórán/foglalkozáson a tanulók magatartásában?

21. Milyen módon valósult meg az órán a tanulók együttműködése, egymástól való tanulása?

22. Hogy jelent meg a tanulók önértékelése?

23. Hogyan történt a tanulók, tanulói produktumok (szóbeli és írásbeli) értékelése?

24. Mennyire volt előkészített a házi feladat?

25. Elérte-e az óra a célját, koherens volt-e az óratervvel?

26. Mennyire feleltek meg a pedagógus reakciói az egyes pedagógiai szituációknak?

27. Reálisan értékelte-e a pedagógus az egyes pedagógiai szituációkban mutatott reakcióit az óramegbeszélésen?

28. Mennyire volt reflektív a pedagógus? (visszatekintés a tervezésre, megvalósulásra, a lényeges mozzanatok tudatosítása, alternatív cselekvésmódok kialakítása.)